Blaž Gregorc

Blaž Gregorc (s. 18. tammikuuta 1990 Jesenice, Slovenian ST, Jugoslavia) on slovenialainen jääkiekkopuolustaja.

Ura
Seuraura
Gregorc on HK Bledin kasvatti. Hän pelasi joukkueessa ensimmäiset miesten pelinsä vain 15-vuotiaana Itävallan neljänneksi korkeimmalla sarjatasolla Kärntner Elite Ligassa kaudella 2005–2006. Kaudella 2006–2007 Gregorc pelasi Bledin lisäksi myös kolme ottelua Slovenian pääsarjajoukkue Triglav Kranj'ssa. Kaudeksi 2007–2008 hän siirtyi 17-vuotiaana Ruotsiin ja Södertälje SK:n junioreihin. Kaudella 2008–2009 Gregorc oli seuran J20-junioreiden tehokkain puolustaja tehoilla 9+14=23, joilla hän sijoittui koko J20 SuperElitin puolustajien pistepörssissä kymmenenneksi AIK IF:n Mikael Alban kanssa.

Kaudella 2009–2010 Gregorc debytoi Södertäljen Elitserien-joukkueessa, jossa tulokaskausi toi 30 runkosarjaottelussa kolme syöttöpistettä ja seitsemässä Kvalserien-ottelussa yhden maalin. Hän pelasi kauden aikana myös seitsemän ottelua lainalla HockeyAllsvenskanin Nyköpings Hockeyssa. Kaudella 2010–2011 Gregorc pelasi Elitserienissä 21 runkosarja- ja yhdeksän Kvalserien-ottelua tehden neljä syöttöpistettä. Södertälje putosi kauden päätteeksi Allsvenskaniin. Hän pelasi kauden aikana myös 16 ottelua lainalla Allsvenskan-joukkue Växjö Lakersissa. Kausi 2011–2012 toi sarjassa 42 runkosarjaottelussa yhdeksän syöttöpistettä.

Kaudeksi 2012–2013 Gregorc siirtyi vuoden mittaisella sopimuksella Tanskan AL-Bank Ligaenissa pelanneeseen Odense Bulldogsiin. Hän oli joukkueen tehokkain puolustaja tehoilla 6+17=23, joilla Gregorc jakoi koko sarjan puolustajien pistepörssin neljännen sijan Herning Blue Foxin Brent Davidsonin kanssa. Kaudella 2013–2014 hän jatkoi uraansa Tšekin Extraliga-joukkue HC Pardubicessa. Huhtikuussa 2014 Gregorc teki vuoden mittaisen jatkosopimuksen joukkueen kanssa. Kaudella 2015–2016 hän oli Petr Čáslavan ja Martin Štajnochin kanssa Pardubicen tehokkain puolustaja tehoilla 6+10=16.

Gregorc siirtyi kaudeksi 2016–2017 vuoden mittaisella sopimuksella jatkamaan Extraliga-uraansa HK Hradec Královén riveihin. Hän oli voittamassa ensimmäisellä kaudellaan joukkueessa Extraligan pronssia, ja hän edhsti Hradec Královéa lopulta kahden kauden ajan. Gregorc vaihtoi kaudeksi 2018–2019 HC Sparta Prahaan, josta hän kuitenkin siirtyi jo marraskuussa 2018 vaihtokaupassa HC Vítkoviceen, jota hän edusti myös kauden 2019–2020.

Gregorc pelasi kauden 2020–2021 itävaltalaisessa Klagenfurtissa ja oli siellä voittamassa ICEHL:n mestaruutta. Hän ei kuitenkaan saanut jatkosopimusta seuraan ja siirtyi kaudeksi 2021–2022 toiseen itävaltalaisseuraan, EHC Linziin. Gregorc pelasi Linzissä 48 ottelua, mutta hän siirtyi hieman ennen DEL-liigan siirtoajan umpeutumista saksalaiseen Augsburger Pantheriin. Hän oli Augsburgissa 10 ottelussa joukkueen eniten pisteitä tehnyt puolustaja, minkä ansiosta joukkue teki myös hänelle jatkosopimuksen kaudeksi 2022–2023.

Gregorc pelasi kauden 2022–2023 Augsburgissa ja siirtyi kaudella 2023–2024 ICEHL-liigan Graz 99ersiin. Hänen sopimuksensa kattoi alkujaan vain syyskuun lopulta maaottelutaukoon, sillä hän oli joukkueessa paikkaamassa loukkaantumisia. Gregorc jatkoi kuitenkin Grazissa lähes kauden loppuun. DEL-liigan Fischtown Pinguins hankki hänet kevääällä 2024 vahvistamaan joukkuetta pudotuspeleissä.

Gregorc palasi kaudeksi 2024–2025, kun hän teki sopimuksen itävaltalaisessa ICEHL-liigassa pelaavaan HK Olimpija Ljubljanaan.

Maajoukkueura
Gregorc edusti Sloveniaa Sotšin olympiakisoissa 2014 sekä niiden karsinnoissa. Hän on pelanbyt myös MM-kilpailuissa vuosina 2011, 2012, 2013, 2014, 2015, 2016, 2017, 2018, 2019, 2022, 2023 ja 2025. Noista vuosien 2011, 2013, 2015, 2017, 2023 ja 2025 turnaukset etenivät A-sarjassa. Vuosien 2012, 2014, 2016 ja 2022 IA-divisioonan turnaukset päättyivät kultaan.

Gregorc pelasi myös alle 20-vuotiaiden I-divisioonan MM-kilpailuissa vuosina 2008, 2009 ja 2010. Hän voitti A-lohkon pronssia vuosina 2008 ja 2010. Sekä vuoden 2009 että vuoden 2010 turnauksessa Gregorc palkittiin Slovenian parhaana pelaajana. Hän pelasi myös alle 18-vuotiaiden I-divisioonan MM-kilpailuissa vuosina 2006, 2007 ja 2008, joista kaksi ensimmäistä turnausta päättyi A-lohkon hopeaan. Vuoden 2007 turnauksessa Gregorc palkittiin myös parhaana puolustajana.

Tilastot
 2005–2006  HK MK Bled  KEL  –  5  3  8  6  –  –  –  –  –  U18d1  5  1  1  2  2 2006–2007  HK MK Bled  KEL  22  7  13  20  6  –  –  –  –  –  U18d1  5  1  4  5  6   Triglav Kranj  Slovenia  3  0  0  0  0  –  –  –  –  – 2007–2008  Södertälje SK  SuperElit  34  6  6  12  10  –  –  –  –  –  U18d1  5  1  1  2  0                           JMMd1  5  0  0  0  2 2008–2009  Södertälje SK  SuperElit  39  9  14  23  30  2  0  1  1  2  JMMd1  5  2  2  4  4 2009–2010  Nyköpings Hockey  Allsvenskan  7  4  4  8  0  –  –  –  –  –  JMMd1  5  0  0  0  4   Södertälje SK  SuperElit  22  3  6  9  12  –  –  –  –  –   Södertälje SK  Elitserien  30  0  3  3  10  –  –  –  –  – 2010–2011  Växjö Lakers  Allsvenskan  16  2  2  4  2  –  –  –  –  –  MM  6  0  2  2  4   Södertälje SK  SuperElit  9  5  3  8  4  –  –  –  –  –   Södertälje SK  Elitserien  21  0  1  1  2  –  –  –  –  – 2011–2012  Södertälje SK  Allsvenskan  42  3  6  9  20  –  –  –  –  –  MMd1 A  5  1  3  4  0 2012–2013  Odense Bulldogs  Tanska  40  6  17  23  16  14  0  4  4  6  OQ  3  0  1  1  0                           MM  7  0  3  3  2 2013–2014  HC Pardubice  ČEL  50  1  13  14  38  10  0  2  2  2  OK  5  0  0  0  2                          MMd1 A  5  0  2  2  4 2014–2015  HC Pardubice  ČEL  52  6  13  19  22  5  0  3  3  6  MM  7  0  0  0  0 2015–2016  HC Pardubice  ČEL  44  6  10  16  20  –  –  –  –  –  MMd1 A  5  0  0  0  0 2016–2017  HK Hradec Králové  ČEL  52  4  15  19  24  11  1  4  5  4  OQ  3  0  2  2  0                          MM  7  0  0  0  4 2017–2018  HK Hradec Králové  ČEL  52  4  16  20  20  13  0  5  5  4  OK  4  1  3  4  0                          MMd1 A  5  1  1  2  2 2018–2019  HC Sparta Praha  ČEL  20  0  3  3  12  –  –  –  –  –  MMd1 A  5  0  1  1  2   HC Vítkovice  ČEL  28  1  8  9  14  1  0  0  0  0 2019–2020  HC Vítkovice  ČEL  31  2  5  7  6  –  –  –  –  –  OQ  3  1  5  6  0 2020–2021  Klagenfurter AC  ICEHL  41  1  13  14  14  15  4  5  9  8 2021–2022  EHC Linz  ICEHL  48  3  12  15  16  –  –  –  –  –  OQ  3  1  3  4  0   Augsburger Panther  DEL  10  1  5  6  4  –  –  –  –  –  MMd1 A  4  0  3  3  0 2022–2023  Augsburger Panther  DEL  32  1  8  9  6  –  –  –  –  –  MM  7  0  3  3  4 2023–2024  Graz 99ers  ICEHL  38  2  7  9  10  –  –  –  –  –    Fischtown Pinguins  DEL  2  1  1  2  2  6  0  0  0  4 2024–2025  HK Olimpija Ljubljana  ICEHL  47  3  13  16  14  1  0  0  0  0  OQ  3  0  3  3  0 7 kautta  yhteensä  ČEL  329 24  83  107  156  40  1  14  15  16 4 kautta  yhteensä  ICEHL  174  9  45  54  50  16  4  5  9  8 3 kautta  yhteensä  DEL  44  3  14  17  12  –  –  –  –  – 2 kautta  yhteensä  Elitserien  51  0  4  4  12  –  –  –  –  –

Lähteet

Viitteet

Luokka:Slovenialaiset jääkiekkoilijat
Luokka:Vuonna 1990 syntyneet
Luokka:Elävät henkilöt